Duatlono

Duatlono estas plursporta evento kiu kombinas kuradon kaj bicikladon. Ĝi konsistas kuran etapon, sekvatan de bicikla etapo, kaj poste finiĝas per alia kura etapo. La kuroj povas esti kaj strataj kaj transterenaj.

Tiu kiu partoprenas duatlonojn estas nomata duatleto.

Duatlono havas multon komunan kun triatlono, kaj estas ankaŭ organizata de la Internacia Triatlona Unio (ITU), la internacia triatlona federacio.  La diferenco estas la mankanta naĝada etapo. Alia variaĵo de triatlono estas la akvatlono, kiu kombinas kuradon kaj naĝadon.

Duatlonaj konkursoj okazas sur mallongaj, mezaj (normaj) kaj longaj distancoj. Sprinta duatlono konsistas el 5-km kurado, 20-km biciklado kaj 2,5-km kurado. La norma distanco estas 10-km kuro, 40-km biciklado kaj 5-km kurado. Longaj distancoj ne estas normigitaj, sed, ekzemple, la Powerman Zofingen estas 10-km kurado, 150-km biciklado kaj plia 30-km kurado. 

 Mensa kaj korpa efikoj 
La muskoloj de la korpo estas tre lacaj eĉ antaŭ ol la dua kurado komenciĝas. La efiko de ĉi tiu laceco, kune kun la ŝanĝo en la moviĝformo de la korpo de la monotona movado de biciklado al kurado, estas tre forta kaj estas foje priskribita de biatletoj kiel kreado de sento de ia "revkuro" - sento, ke la kruroj moviĝas sed la korpo ne progresas. Ĉi tiu sento pasas post kelkaj cent metroj da kurado, kiam la korpo kutimiĝas al la kurmovo. La unua etapo de kurado estas tial akompanata ankaŭ de mensa malfacilaĵo. Por superi ĝin, duatlonaj atletoj inkluzivas ekzercojn por ĉi tiu transiro en sian trejnadon.

 Teama 
eta|La kurada-biciklada transira zono ĉe duatlono
Ekzistas du variaĵoj de teama duatlono. En la unua, la teamo konsistas el kuristo kaj biciklanto, kiuj alterne transdonas la bastonon unu al la alia en transira zono.

En la dua variaĵo, ambaŭ teammembroj kovras la distancon kune, unu kuras kaj la alia biciklas. Ili rajtas pasi la biciklon tien kaj reen, sed ne rajtas moviĝi pli unu de la alia (ekzemple, pli ol 10 metrojn).

 Rilataj sportoj 
Duatlono estas plej proksime rilata al triatlono, la ŝlosila diferenco estas la foresto de naĝado. Aliaj sportoj kiuj evoluis el triatlono inkluzivas akvatlonon, kiu kombinas naĝadon kaj kuradon sed ne inkluzivas bicikladon, kaj akvobiciklon, kiu kombinas naĝadon kaj bicikladon sed ne inkluzivas kuradon.

Duatlono havas sian propran vintran variaĵon, nomatan vintra duatlono, kiu kombinas kuradon - skikuradon - kuradon en triparta konkurso.

 Famaj duatletoj 

 Viroj 

 Kenny Souza, 1990 ITU Mondĉampiono
 Koen Maris – Mondĉampiono de la Powerman-duatlono en 2007 (10km/150km/30km)
 Emilio Martin estas la Monda Ĉampiono pri Mallonga Distanco en 2012 en Nancio 

 Virinoj 

 Catriona Morrison, mondĉampionino en 2006 kaj 2010

 Referencoj 

 Vidu ankaŭ 

 Biatlono, vintrosporta kombino de skiado kaj pafado.

 Eksteraj ligiloj 

 London Duathlon
 NI Duathlon (Norda Irlando) 
 Duathlon.ca
 Duathlon.com 

Kategorio:Sportoj